《壬寅正月幼子黄岩尉任将满予与家众先归幼子》
宋代·孙介

三年随汝作初官，父子同知涉世难。
饕禄粗欣便老懒，还家仍虑厄饥寒。
生来赋分皆前定，天下何时得举安。
慈孝睽离怀问膳，试凭双鲤祝加餐。

作者简介：（1114—1188）越州馀姚人，字不朋，号雪斋野叟。孙畴弟。幼随兄入郡庠，受业于胡宗伋。兄卒，从友厉德辅肄业于紫溪。既冠，授书自给，益发愤求学，至老不倦。